	Na temelju članka 25. Zakona o  zaštiti potrošača („Narodne novine“ 41/14, 110/15. i 14/19), točke IV. Rješenja o osnivanju i imenovanju Savjeta za zaštitu potrošača javnih usluga na području Općine Novo  Virje (KLASA: 330-01/19-01/01, URBROJ: 2137/22-19-1 od 2. prosinca 2019.) i članka 5. Poslovnika o radu Savjeta  za zaštitu potrošača javnih usluga na području Općine Novo Virje (KLASA: 330-01/19-01/01, URBROJ: 2137/22-19-2 od 2. prosinca 2019.), Savjet za zaštitu potrošača javnih usluga na području Općine Novo Virje na 1. sjednici održanoj 3. prosinca 2019. donio je
POZITIVNO MIŠLJENJE
o davanju suglasnosti na izmjenu Cjenika za javnu uslugu prikupljanja miješanog komunalnog otpada i biorazgradivog komunalnog otpada na području Općine Novo Virje
I.
	Daje se pozitivno mišljenje o davanju suglasnosti na izmjenu Cjenika za javnu uslugu prikupljanja miješanog komunalnog otpada i biorazgradivog komunalnog otpada na području Općine Novo Virje (Ur. br. 19-IP-120 od 15. 11. 2019. godine) koji je predložio davatelj javne usluge Drava Kom d.o.o. Koprivnica, Trg bana Josipa Jelačića 7, OIB: 76436491875.
II.

Ovo pozitivno mišljenje upućuje se općinskom načelniku Općine Novo Virje.
III.

Ovo pozitivno mišljenje objavit će se na mrežnim stranicama Općine Novo Virje.

Obrazloženje
	Savjet za zaštitu potrošača javnih usluga na području Općine Novo Virje na 1. sjednici održanoj 3. prosinca 2019. raspravio je prijedlog društva Drava Kom d.o.o. Koprivnica, kao davatelja javne usluge prikupljanja miješanog komunalnog otpada i biorazgradivog komunalnog otpada na području Općine Novo Virje, o prijedlogu izmjene Cjenika za javnu uslugu prikupljanja miješanog komunalnog otpada i biorazgradivog komunalnog otpada na području Općine Novo Virje (Ur. br. 19-IP-120 od 15. 11. 2019.). Savjet je razmotrio razloge izmjene cjenika, predviđeno povećanje, odnosno smanjenje cijena za korisnike ovisno o strukturi korisnika, te je izvršena usporedba s okolnim davateljima javne usluge. U raspravi su doneseni zaključci da je predloženo povećanje cijene zakonito. Svi članovi Savjeta složili su se sa predloženim izmjenama cjenika, uz napomenu g. Dejana Novogradec da Općina Novo Virje najugroženijoj skupini, odnosno jednočlanim domaćinstvima sufinancira dio cijene odvoza otpada, odnosno 50% cijene i to za jednočlana domaćinstva koja imaju primanja do 1.200,00 kuna mjesečno.
[bookmark: _GoBack]Po završenoj raspravi, pristupilo se glasovanju u kojem je sa 3 (tri) glasa „ZA“ doneseno Pozitivno mišljenje o davanju suglasnosti na izmjenu Cjenika za javnu uslugu prikupljanja miješanog komunalnog otpada i biorazgradivog komunalnog otpada na području Općine Novo Virje.
SAVJET ZA ZAŠTITU POTROŠAČA
JAVNIH USLUGA NA PODRUČJU OPĆINE NOVO VIRJE

KLASA: 330-01/19-01/01
URBROJ: 2137/22-19-7
Novo Virje, 3. prosinca 2019.

